SA-goue seun vra ‘ja’-woordWayde van Niekerk en Chesny Campbell. Foto: Via Instagram Die Suid-Afrikaanse Olimpiese atleet, Wayde van Niekerk (24), is verloof. Van Niekerk het Donderdag ŉ kort video op sosiale media gedeel waarin hy sê: “Sy het ja gesê”. Die meisie van sy drome, Chesney Campbell, wys dan vlugtig haar hand, met die ring aan haar linkerringvinger. Hulle verklap nog nie veel van waar en hoe hy die ja-woord gevra het nie. Gelukwensings vir die paartjie stroom uit alle oorde in. Van Niekerk het in Augustus geskiedenis gemaak toe hy die 400 m in ŉ nuwe wêreldrekord by die Olimpiese Spele in Rio gewen het. Hy is as Sportster van die Jaar vir 2016 bekroon danksy sy gouemedalje-vertoning by die Olimpiese Spele. Hy is ook as Sportman van die Jaar aangewys, ŉ eer wat hom verlede jaar ook te beurt geval het. Verlede week het nog ŉ Suid-Afrikaanse Olimpiese kampioen, Cameron van der Burgh, sy verlowing aan Nefeli Valakelis aangekondig. ☝ pic.twitter.com/LilZcdE6j7 — Wayde van Niekerk (@WaydeDreamer) December 29, 2016